IVL น่าเก็บ! โบรกฯชี้ M&A ใน Glanzstoff Group หนุนธุรกิจ
IVL น่าเก็บ! โบรกฯชี้ M&A ใน Glanzstoff Group หนุนธุรกิจ แนะซื้อราคาเป้าหมาย 43.00 บาท
19 เม.ย. 2560

บล.บัวหลวง ระบุในบทวิเคราะห์วันนี้ (19 เม.ย.) ว่า  บริษัท อินโดรามา เวนเจอร์ส จำกัด (มหาชน) หรือ IVL คาดกำไร ไตรมาส 1/60 ที่ 3.6 พันล้านบาท ลดลง 11% เทียบช่วงเดียวกันของปีก่อน แต่เพิ่มขึ้น 23% เทียบไตรมาสก่อนหน้า โดยคาดกำไรหลักจากการดำเนินงานที่ 3.1 พันล้านบาท เติบโต 50% เทียบช่วงเดียวกันของปีก่อน และ 2% เทียบไตรมาสก่อนหน้า เพราะปริมาณขายที่เพิ่มขึ้น และส่วนต่างกำไรที่เพิ่มขึ้น
บริษัทประกาศ M&amp;A ใน Glanzstoff Group ทำธุรกิจ เส้นใยยางรถยนต์ ซึ่งเป็น high margin product คาดจะทำรายการเสร็จสิ้นในไตรมาส 2/60 และเป็น operating asset คาดหลังจากรายการเสร็จจะรับรู้กำไรเข้ามาได้ทันที เบื้องต้นประเมินว่าจะหนุนกำไรของ IVL ราว 1.5% และ 3.0% ในปี 60-61 ตามลำดับ คงคำแนะนำซื้อราคาเป้าหมาย 43.00 บาท